306 1774. 



Octobr. m. 



243. Sparus pullus F. (*) 



(Fig. pict. G.) 



Sparus lanceolato - compressus, nigro-fuscus, squamis 

 parvis cute tectis. Habitat in Aestuario Reginae Charlottae 

 in Nova Zelandia, ab incolis appellatur Mararee. 



Corpus oblongo-lanceolatum, compressum, squamo- 

 sum, totum fusco-nigricans, Squamae parvae, oblongae, 

 flexiles, imbricatae, confertae, cute communi tectae. 



Caput acutum, subcuneiforme, latitudine corporis ter- 

 tiam circiter longitudinis partem exaequante. Os rictu me- 

 dio, horizontali, recto, parvo. Rostrum acutum, mediocre, 

 rectum, subconicum. Maxillae rotundatae, parvae, aequa- 

 les, utraque fornicata velo membranaceo, postice truncato; 

 inferiore mobili. Labia parva, membranacea, sessilia. 

 Dentes in utraque maxilla, duo, validi, longi, totam maxil- 

 lam explentes, medio conjuncti, carinati, carina acutissima. 

 Palatum glabrum, nudum. Lingua carnosa, brevis, fre- 

 nulata, obtusa, parabolica. Nares geminae, superae, minu- 

 tae, aequales, remotae a se invicem et inter se; ante ocu- 

 los positae, iisque magis vicinae quam maxillis. 



Oculi superi, laterales, remoti, plani, medii, mediocres, 

 semitecti membrana annulari; iride lutea. Operculabran- 

 chialia triphylla, arcuata, flexilia, glabra, pone oculos et 

 ad aperturae branchialis initium squamis minutis cute mem- 

 branacea tectis; reliqua pars operculorum alepidota cute te- 

 cta. Lamina postica supra pinnam pectoralem appendice 

 membranaceo, emarginato-repando aucta. Membrana bran- 

 chiostega semitecta, gularis, 5-radiata, radiis arcuatis. 

 Apertura branchialis arcuata, lateralis, mediocris, oper- 



(*) Scarus pullus Bl. S. p. 288. Odax pullus Cuv. Val. XIV. 

 p. 304. 



